open-index/open-wikipedia-markdown huggingface dataset:
Martina Franca

**Martina Franca** on kunta Taranton maakunnan pohjoisosassa Kaakkois-Italiassa. Martina Franca on tunnettu maatalouden, kaupankäynnin ja teollisuuden keskuksena sekä huomattavana barokkikaupunkina.

## Maantiede
Martina Franca sijaitsee noin 61 kilometriä Barista kaakkoon. Sen ympäristössä on lukuisia luolia, kuten Grotta Cuoco ja Grotta Monte Fellone. Lähistöllä sijaitsee metsä Bosco Pianelle, jonka historia kietoutuu tiiviisti Martina Francan historiaan. Maanjäristysriskin osalta Martina Franca kuuluu vyöhykkeeseen 4 (zona 4), ja riski on erittäin pieni.

## Historia
Martina-nimen alkuperä juontaa vuoden 1000 tienoille ja kertoo alueen asukkaiden omistautumisesta Martinus Toursilaiselle. Adjektiivi Franca lisättiin vuonna 1310, kun kaupungille myönnettiin useita etuoikeuksia. Varhaiskeskiaikana alue oli vuoroin langobardien, vuoroin Itä-Rooman hallinnassa. 900-luvulla alue toimi linnakkeena saraseenien hyökkäyksiä vastaan. Samaan aikaan alueelle siirtyi Tarantosta väkeä, joka pakeni saraseenien alituisia aggressioita. Vuoden 1300 paikkeilla Martina Franca koostui linnasta ja sitä ympäröivästä maa-alueesta. Martina Francan tärkeimpiä kirkkoja on 1700-luvun jälkipuoliskolla rakennettu näyttävä Basilico di San Martino. Kirkossa on muun muassa Domenico Antonio Carellan maalauksia.

Martina Francassa on lukuisia kirkkoja, kuten Chiesa del Carmine. Kaupungin maallista arkkitehtuuria edustaa muun muassa Palazzo Ducale. Sen historia alkaa 1660-luvulta.

## Talous ja liikenne
Martina Francan talous perustuu maatalouteen ja kaupankäyntiin sekä muun muassa sukkahousuteollisuuteen. Martina Francan rautatieasema Stazione di Martina Franca sijaitsee rautateiden Bari–Taranto ja Martina Franca–Lecce risteyksessä. Maantieliikenteen keskeisin yhteys on Strada statale 172 dei Trulli.

## Lähteet

## Aiheesta muualla
*Martina Franca, Apulia, Italia — Sunrise, Sunset, and Daylength
The Ashes 2021–2022

**Vuosien 2021–2022 [[The Ashes|Ashes]]-sarja** pelattiin joulukuussa 2021 ja tammikuussa 2022 Australiassa. Englannin ja Australian välisistä viidestä test-ottelusta Australia voitti neljä, ja yksi päättyi tasapeliin.

## Ottelut

## Tilastoja

## Lähteet

## Aiheesta muualla
* Vuosien 2021–2022 Ashes-sarja ESPNcricinfo-sivustolla
Mikronesian federaation kielet

**[[Mikronesian federaatio]]** on väkilukuunsa nähden hyvin monikielinen maa: 115 000 asukkaan maassa tavataan ''Ethnologuen'' mukaan 17 elävää kotoperäistä kieltä. Väestöstä 89 % on lukutaitoisia. 

## Englanti
Suurin osa maan väestöstä osaa englantia ja kieli on ensisijainen kaupan ja diplomatian kieli. Lisäksi englanti on myös kongressin työkieli, mutta perustuslain mukaan englannin kielen osaaminen ei saa olla vaalikelpoisuusvaatimus.

## Kotoperäiset kielet
Kotoperäisillä kielillä on merkittävä rooli paikallisen kulttuurin säilyttämisessä. Lain mukaan Mikronesian federaation kansalaisuuden saaminen edellyttää nimenomaan jonkin maassa tavattavan kotoperäisen kielen osaamista. 

Englannin lisäksi kahdeksalla kotoperäisellä kielellä on virallinen asema eri osavaltioissa.

Maassa puhuttavien kotoperäisten kielten puhujamäärät ovat seuraavat:

## Vieraat kielet
Osa vanhemmasta väestöstä osaa sujuvaa japania. Tämä johtuu siitä, että Mikronesian federaatio oli Japanin siirtomaa toisen maailmansodan päättymiseen saakka.

## Lähteet

* 

### Viitteet
Maastojuoksun Suomen-mestaruuskilpailut 1948

**[[Maastojuoksun Suomen-mestaruuskilpailut]] 1948** käytiin 30. toukokuuta Lohjalla, Lohjanharjulla. Kilpailujen järjestäjänä toimi Lohjan Urheilijat. Kilpailuja oli katsomassa noin 3 000 katsojaa ja kilpailussa oli osallistujia 97. Miesten Suomen mestaruuden lyhyemmällä matkalla eli 5,9 km matkalta voitti erittäin niukasti Väinö Koskela ja joukkueissa mestaruuden voitti viime vuoden tavoin Tampereen Pyrintö. Pidemmän matkan eli 11,8 km matkan voitti viime vuoden tavoin Viljo Heino ja joukkueissa mestaruuden voitti Karhulan Katajaiset. 

Ikämiehet juoksivat pitemmän matkan, ja sen voitti ylivoimaisesti kahden vuoden takainen maratonin Euroopan mestari Mikko Hietanen. Nuortensarjalaiset juoksivat lyhyemmän eli 5,9 km:n matkan, ja sen voitti toistamiseen Rolf Haikkola. TUL:n juoksijat olivat ensimmäisen kerran mukana SM-viesteissä, ja heidän paras juoksija lyhyemmällä matkalla oli Lohjan Louhea edustanut Kauko Lusenius sijoittuen viidenneksi ja pitemmällä matkalla Siuron Tuiskua edustanut Jorma Siltanen sijoittuen myös viidenneksi.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1948 tulokset Tilastopajan sivulla
Eve Littow

**Eve Littow** (oik. **Eveliina Littow**, s. 1985 ) on suomalainen runoilija.

Pudasjärvellä syntynyt ja Vaasassa asuva Littow on suomen kielen maisteri. Hän on myöhemmin valmistunut myös hoitoalalta. Littowin esikoisteos *Maitoa samasta astiasta* ilmestyi 2025 Aviadorin kustantamana. *[[Helsingin Sanomat|Helsingin Sanomissa]]* huomiota saanut teos kuvaa lenkkeilijän kokemusta. Runografin kriitikko Paula Sankelo on rinnastanut Littowin esikoista koskevassa keskustelussa teoksen Tulenkantajien tyyliin. 

## Teokset
* *Maitoa samasta astiasta.* Aviador, 2025. 

## Lähteet
Storm Bay

**Storm Bay** on lahti Tasmaninmerellä, Kaakkois-Tasmaniassa, Australiassa. Se on merkittävä alue ekologisesti, taloudellisesti ja yhteisöllisesti.

## Maantieteelliset ominaisuudet
Storm Bay on noin 26 km pitkä, 40 km leveä ja pinta-alaltaan noin 1&nbsp;000 km². Sitä rajaavat Bruny Island lännessä ja Tasmanian niemimaa idässä, ja se avautuu koilliseen Norfolk- ja Frederick Henry -lahtiin. Derwentjoki laskee lahteen luoteesta Hobartin kautta. Alueen ilmasto on vaihteleva, ja merivirrat, kuten Itä-Australian virta ja Eteläisen jäämeren vedet, vaikuttavat sen olosuhteisiin.

## Historia
Hollantilainen merenkulkija Abel Tasman nimesi lahden vuonna 1642 myrskyn vuoksi, joka esti hänen laivojaan ankkuroitumasta. Brittiläiset tutkimusmatkailijat George Bass ja Matthew Flinders kartoittivat aluetta vuosina 1798–1799. 

## Ekologia
Storm Bay kuuluu Brunyn bioalueeseen ja on biodiversiteetiltään monipuolinen. Alueella esiintyy meriruohoa- ja suikerolevää, jättiläiskelppejä, kaloja, lintuja, valaita ja Ramsar-kosteikkoja. Vuosina 2015 ja 2020 tehdyssä tutkimuksessa kartoitettiin Brunyn saaren itärannikon syviä meririuttoja 30–60 metrin syvyydessä autonomisilla vedenalaisilla roboteilla. Yli 61&nbsp;000 kuvan perusteella matalammilla alueilla esiintyy enemmän merilevää ja syvemmillä alueilla sieniä, koralleja ja pohjaeläimiä. Lajien monimuotoisuus ja suikerolevän esiintyminen ovat muuttuneet ajan myötä. Merenpohjan ja vedenlaadun tiedot, erityisesti syvemmiltä ja suojaisilta alueilta, ovat osin puutteellisia. Alueella sijaitsee suojelualueita, kuten Tinderboxin merireservaatti.

## Taloudellinen merkitys
Storm Bay tukee kaupallista kalastusta (esimerkiksi merikorva, langusti, suomukala), vesiviljelyä (lohi, osterit, simpukat) ja matkailua. Lohenkasvatuksen arvo on noin 154–211 miljoonaa dollaria vuodessa, ja sen arvioidaan voivan kasvaa miljardiin dollariin laajennusten myötä. Vapaa-ajan kalastuksen ja veneilyn arvo on noin 37 miljoonaa dollaria vuodessa.

## Yhteisöllinen käyttö
Yli 40 % Tasmanian väestöstä asuu Storm Bayn alueella, joka on osavaltion tiheimmin asuttu ja nopeimmin kasvava alue. Alueella on rantoja, veneramppeja ja vapaa-ajan aktiviteetteja, kuten kalastusta, uintia ja surffausta. Vapaa-ajan kalastus on yleistä, ja veneiden omistusaste on korkea.

## Lähteet
Neufchâtel-Hardelot

**Neufchâtel-Hardelot** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 14 kilometriä Boulogne-sur-Merin kaupungista etelään.

Kunta koostuu kahdesta osasta: Neufchâtelin kylästä ja Hardelot-Plagen merenrantakohteesta. Hardelot’n merenrantakohteen perusti vuonna 1897 varakas englantilainen teollisuusmies John Whitley. Hän kokosi yhteen varakkaita englantilaisia ja pohjoisranskalaisia teollisuusmiehiä, joille hän myi alueelta rakennustontteja. Hän tilasi lomakohteen suunnittelun kuuluisalta lilleläiseltä arkkitehdilta Louis-Marie Cordonnierilta. Hänen suunnittelemistaan noin sadasta huvilasta on jäljellä kahdeksan. Muut tuhoutuivat liittoutuneiden pommituksissa.

Ranskalainen lentäjä Louis Blériot ylitti 25. heinäkuuta 1909 ensimmäisenä lentäjänä Englannin kanaalin lentokoneellaan, Blériot XI:llä. Hän oli harjoitellut laajasti Hardelot’n rannalla, jota hän piti ihanteellisena lentokoneidensa nousuun ja laskeutumiseen hiekan laadun vuoksi. Kokeilujensa jälkeen hän sai Daily Maililta rahasumman, jonka avulla hän pystyi rakentamaan vuonna 1911 L'Escopette-nimisen huvilan, jossa oli 32 huonetta. Se ei kuitenkaan välttynyt liittoutuneiden pommituksilta.

## Lähteet

## Aiheesta muualla
Maastojuoksun Suomen-mestaruuskilpailut 1916

**[[Maastojuoksun Suomen-mestaruuskilpailut]] 1916** järjestettiin Hämeenlinnassa Myllymäellä 21. toukokuuta. Kilpailujen järjestäjänä toimi Hämeenlinnan Tarmo. Osanottajia kilpailuun oli 12, jotka juoksivat kaikki maaliin saakka. Miehissä Suomen mestaruuden voitti viime vuoden tavoin Albin Stenroos ja joukkuekilpailussa mestaruuden voitti Helsingin Kisa-Veikot. Kilpailun matka oli 8,7 km mittainen, ja se juostiin kahtena lenkkinä. 

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1916 tulokset Tilastopajan sivulla
Fidžin kansalaisuus

**Fidžin kansalaisuus** on laillinen suhde yksittäisen henkilön ja Fidžin tasavallan välillä. Maassa noudatetaan pääsääntöisesti ius soli -periaatetta.

## Kansalaisuuden saaminen syntymällä
Syntyperäisiä Fidžin kansalaisia ovat sellaiset henkilöt, jotka ovat syntyneet Fidžin maaperällä (poikkeuksena ulkomaalaiset diplomaatit). Myös Fidžin alueelta löytyneet löytölapset lasketaan syntyperäisiksi fidžiläisiksi, mikäli vanhempien kansalaisuudesta ei ole tietoa. Mikäli lapsi syntyy ulkomailla, kansalaisuuden voi siirtää vanhemmalta rekisteröimällä sen Fidžin viranomaisten kanssa ennen lapsen 18. syntymäpäivää.

Ius soli -periaatetta ei noudatettu vuosina 1990–1997.

## Kansalaisuuden saaminen hakemuksella
Hakemuksen perusteella Fidžin kansalaisuuden voi saada, mikäli henkilö täyttää seuraavat ehdot:

* on asunut maassa vähintään viisi vuotta viimeisen 10 vuoden aikana (ei välttämättä viittä vuotta yhtäjaksoisesti)
* osaa jotain maan virallista kieltä
* on todettu hyvämaineiseksi
* aikoo asettua maahan
* vannoo uskollisuudenvalan

Vaadittuun asumisaikaan ei lasketa mukaan sellaisia ajanjaksoja, jolloin henkilö on oleskellut Fidžillä opiskelijaviisumilla tai turistina. Fidžin kansalaisen kanssa naimisissa oleva ulkomaalainen voi rekisteröityä maan kansalaiseksi asuttuaan maassa vähintään kolme vuotta viimeisen viiden vuoden aikana.

## Kaksoiskansalaisuus ja kansalaisuuden menettäminen
Fidži sallii kaksoiskansalaisuuden. Henkilöt, jotka ovat aikaisemmin menettäneet Fidžin kansalaisuutensa otettuaan vastaan jonkun toisen maan kansalaisuuden, voivat saada Fidžin kansalaisuutensa takaisin hakemuksella.

Fidžin kansalaiset voivat luopua kansalaisuudestaan, mikäli heillä on jonkun toisen maan kansalaisuus. Kansalaisuus voidaan poistaa sellaisilta henkilöiltä, jotka ovat osoittaneet epäuskollisuutta valtiota vastaan tai saaneet kansalaisuutensa vilpillisesti.

## Lähteet

* Dziedzic, Anna (2020): *[https://cadmus.eui.eu/bitstream/handle/1814/66229/RSCAS_GLOBALCIT_Comp_2020_1.pdf Comparative Regional Report on Citizenship Law: Oceania] *, Badia Fiesolana: European University Institute 

### Viitteet
Lyndon Byers

**Lyndon Byers** (29. helmikuuta 1964 – 4. heinäkuuta 2025) oli kanadalainen jääkiekkoilija, joka pelasi valtaosin vasempana laitahyökkääjänä. Hän oli Boston Bruinsin 1. kierroksen varaus vuonna 1982. Hän pelasi Bostonissa yhdeksän kauden ajan ennen kuin teki vapaana pelaajana sopimuksen San Jose Sharksin kanssa ennen kautta 1992–1993. San Josessa pelejä kertyi 18 kappaletta. Yhden kauden jälkeen hän pelasi vielä kaksi kautta IHL:ssa ennen kuin päätti uransa. Byers tunnettiin varsin kovaotteisena pelaajana vaikka ei ollutkaan varsinainen tappelija. Bostonissa hän merkkautti kahdesti yli 200 minuuttia jäähyjä ja kolmasti yli 100 minuuttia.

Uransa jälkeen Byers toimi radiotoimittajana.

## Lähteet
Lars Hertervig

**Lars Hertervig** (1830 Tysvær – 1902 Stavanger) oli norjalainen taidemaalari.

Hertervig syntyi kveekariperheeseen ja varttui Borgøyn saarella. Hän sai kotimaassaan opetusta muiden muassa Johannes Flintoelta ja Joachim Frichiltä. 1850-luvun alkupuolella Hertervig lähti Düsseldorfiin, jossa hän opiskeli taideakatemiassa Hans Guden johdolla. Hertervig päätyi nuorena psykiatriseen Gaustadin sairaalaan, mutta hänet kirjattiin ulos “parantumattomasti sairaana”. Hänellä todettiin “melankolia” ja “dementia”, joilla siihen aikaan saatettiin viitata masennukseen ja skitsofreniaan. Sairaalasta ulos kirjaamisensa jälkeen Hertervig vietti loppuelämänsä synnyinsaarellaan ja Stavangerissa.

Hertervig teki maisemamaalauksia, jotka eivät olleet yhtä realistisia kuin kansallisromantiikalle oli tyypillistä. Teoksia on kuvailtu unenomaisiksi ja tunnelmaltaan mystisiksi. Hertervigin työ vaikutti muiden muassa Rolf Neschiin, Frans Widerbergiin ja Per Kirkebyyn. Jon Fosse kirjoitti hänestä romaanin.

## Lähteet

## Kirjallisuutta
* Aslaug Blytt, *Lars Hertervig*. Oslo, 1939.
Store Rørbæk

**Store Rørbæk** on taajama Frederikssundin kunnassa Tanskassa. Taajamassa oli 573 asukasta vuoden 2025 alussa.

## Väestökehitys

## Lähteet

## Aiheesta muualla
Farum

**Farum** on taajama Furesøn kunnassa Tanskassa. Taajamassa oli 20&nbsp;369 asukasta vuoden 2025 alussa.

Farum oli vuoteen 2007 samannimisen kunnan hallinnollinen keskus.

## Väestökehitys

## Tunnettuja henkilöitä
* Peter Brixtofte (1949–2016), poliitikko

## Lähteet

## Aiheesta muualla
Condette

**Condette** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 11 kilometriä Boulogne-sur-Merin kaupungista etelään.

Kunnan nähtävyys on linna Chateau d'Hardelot. Kivilinnan rakennutti 1200-luvulla Boulognen kreivi Philippe Hurepel osana rannikkolinnoitushanketta Ranskan, Englannin ja Flanderin torjumiseksi. Linna oli tuolloin monikulmainen linnoitettu alue, joka koostui kymmenestä tornista, joita yhdistivät korkeat muurit. Puolustustehtävänsä lisäksi linna oli myös loma-asunto, jossa Boulognen kreivit asuivat, metsästivät ja juhlivat. 1400-luvulla Picardie ja Opaalirannikko liitettiin Ranskan kuningaskuntaan. Hardelot’n linnasta tuli tuolloin kuninkaallinen linnoitus.

Vuonna 1615 katolinen valtionhoitaja Maria de’ Medici, nuoren Ludvig XIII:n äiti, lähetti suosikkinsa Ancren markiisin Concino Concinin piirittämään protestanttiseen läänitysalueeseen kuuluvaa Hardelot’n linnaa. Valtionhallitsija määräsi linnan purettavaksi.

Vuonna 1791 entinen linnoitus myytiin kansallisomaisuutena pariisilaisille lakimiehille, jotka vuokrasivat sen paikallisille maanviljelijöille. Vuonna 1848 linnan osti englantilainen eläkkeellä oleva teollisuusmies Sir John Hare, jolla oli intohimo historiaan ja antiikkiin. Hän purki maatilan rakennukset, suoritti laajoja arkeologisia kaivauksia ja rakensi keskiaikaisen linnoituksen vanhan tornin uudelleen vuonna 1855. Vuonna 1865 rauniot osti lontoolainen Henry Guy. Hänellä oli hyvin erilainen visio kuin edeltäjällään. Hän rakennutti raunioille nykyisen linnan.

Vuonna 1897 linna myytiin englantilainen teollisuusmies John Whitleylle. Hän oli Le Touquet-Paris-Plagen merenrantakohteen perustajajäsen. Hänen uutena tavoitteenaan oli rakentaa uusi Hardelot-Plagen merenrantakohde linnan läheisyyteen, ja linnasta tulisi lomakohteen seuraelämän keskus. Lupaavan kehityksen jälkeen merenrantakohde luovutettiin Britannian armeijalle vuonna 1914. Sodan jälkeen lomakohteelle ei ollut enää asiakkaita, ja se lakkautettiin vuonna 1922.

Vuonna 1986 Condette'n kunta osti linnan vapaa-ajan tapahtumien järjestämistä varten. Kattorakenteessa ja seinissä havaittiin lahoa, minkä vuoksi kunnan oli suljettava alue kokonaan vuonna 1994. Linnan hallinta annettiin Pas-de-Calais'n departementille. Laajojen remonttien jälkeen linna avautui Entente Cordiale -kulttuurikeskuksena vuonna 2009.

## Lähteet

## Aiheesta muualla
WOZ – Die Wochenzeitung

**WOZ – Die Wochenzeitung** on sveitsiläinen vuonna 1981 perustettu yhteiskunnallinen viikkolehti. Se ilmestyy torstaisin ja on linjaltaan vasemmistolainen.
## Lähteet

## Aiheesta muualla
* Lehden verkkosivut
Red Byrd

**Red Byrd** on brittiläinen vokaalimusiikin kokoonpano, jonka perustivat John Potter ja Richard Wistreich. Vaikka perustajien tausta on vanhassa musiikissa, kokoonpano on myös kantaesittänyt uusia teoksia ja tehnyt genrerajat ylittävää yhteistyötä.

Red Byrd piti ensimmäisen konserttinsa Musikfest Bremenissä vuonna 1989. Tuolloin se esitti Claudio Monteverdin, Frank Martinin, John Paul Jonesin ja Harvey Broughin musiikkia Tragicomedia-kokoonpanon soittaessa periodisoittimia ja sähkökitaroita. Red Byrd kiersi Britanniassa vuosina 1990–1991. Sittemmin se on esiintynyt Kanadassa, Irlannissa, Ranskassa, Belgiassa, Alankomaissa, Saksassa, Itävallassa, Italiassa ja Suomessa. Vuonna 1993 Red Byrd kantaesitti Tampereen sävelessä Ivan Moodyn teoksen *Passion & Resurrection*. Vuonna 1999 se kantaesitti niinikään Tampereen sävelen tilaaman teoksen *Remembered Earth*, jonka sävelsi Barry Guy. Lisäksi Red Byrd on kantaesittänyt muun muassa Thea Musgraven teoksen *Wild Winter* The Lichfield Festivalilla.

Red Byrd on pitänyt yhteisiä konsertteja Trio Mediævalin kanssa. Red Byrd sai Diapason d’Orin Leoninuksen teosten levytyksestään. 

## Lähteet
Pouonon ritarikunta

**Pouonon ritarikunta** () on tongalainen ritarikunta, joka perustettiin 1. kesäkuuta 1899 kuningas Tupou II:n käskystä. Ritarikunnan nimi on viittaus pyhänä pidettyyn paikkaan jossa mm. vuonna 1845 kuningaskunta pyhitettiin Jumalalle. Ritarikunta perustuu löyhästi preussilaiseen Mustan kotkan ritarikuntaan. Sitä jaetaan lähtökohtaisesti Tongan kuningasperheen jäsenille, mutta myös ulkomaalaisille valtionpäämiehille. Tongan kuningas on ritarikunnan suurmestari.

Ritarikuntaa jaetaan kahdessa luokassa ja sen nauha on punainen kermanvalkoisilla raidoilla:

*  ritarikunnan nauha

## Lähteet
178 Belisana

**178 Belisana (A877 VB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,36 astronomisen yksikön ja etäisimmillään 2,56 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään S-luokkaa.

## Lähteet
Brooksin piirikunta (Texas)

**Brooksin piirikunta** () on Yhdysvaltojen Texasin osavaltion eteläosassa sijaitseva piirikunta. Sen väkiluku oli 7&nbsp;076 vuonna 2020. Piirikunnan hallintokeskus on Falfurriasin kaupunki. Piirikunta on perustettu vuonna 1911, ja se on nimetty texasilaisen poliitikon ja Texas Rangerin James Brooksin mukaan.

## Väestö
Vuoden 2020 väestönlaskennassa Brooksin piirikunnan asukasluku oli 7&nbsp;076. Asukkaista valkoisia oli 41,2&nbsp;%, aasialaisia 0,4&nbsp;%, mustia 0,4&nbsp;% ja alkuperäisasukkaita 0,3&nbsp;%. Asukkaista 10,9&nbsp;% kuului johonkin muuhun rotuun ja 46,8&nbsp;% kuului kahteen tai useampaan rotuun. 88,2&nbsp;% oli hispaanoja tai latinoita mistä tahansa rodusta. 69,2&nbsp;% asukkaista puhui kotonaan jotain muuta kieltä kuin englantia ja 8,0&nbsp;% oli syntynyt ulkomailla.

## Laittomien maahanmuuttajien kuolemat
Brooksin piirikunta on merkittävä läpikulkureitti pohjoiseen Meksikon ja Yhdysvaltain rajan laittomasti ylittäville maahanmuuttajille, ja Brooksin piirikunnassa kuolee enemmän laittomia maahanmuuttajia kuin missään muussa piirikunnassa. Välttääkseen piirikunnassa sijaitsevan rajavartiolaitoksen tarkastuspisteen monet maahanmuuttajat alkavat patikoimaan yli 60 kilometriä maastossa, ja matkan aikana moni kuolee janoon.

## Lähteet

## Aiheesta muualla

__NOTOC__
Le Courrier

**Le Courrier** on sveitsiläinen vuonna 1868 perustettu sanomalehti, jonka toimitus on Genevessä. Se ilmestyy päivittäin ja on linjaltaan vasemmistolainen.
## Lähteet

## Aiheesta muualla
* Lehden verkkosivut
Mokilin kieli

**Mokil** (omakielinen nimi: *Mwoakilloa*) on mikronesialainen kieli, jota puhutaan pääsääntöisesti Mikronesian federaation Pohnpein osavaltiossa sekä siihen kuuluvalla Mwoakilloan atollilla. Lisäksi Yhdysvalloissa asuu pieni joukko puhujia. Vuonna 2010 kielellä arvioitiin olevan 1 050 puhujaa. 

Mokilin katsotaan olevan uhanalainen ja sen lähimmät sukulaiskielet ovat muun muassa pohnpei ja pingelap. Kieltä kirjoitetaan latinalaisin aakkosin. Raamattua, tai sen osia, ei ole käännetty mokiliksi, mutta käännöstyö on aloitettu.

## Fonologia

### Konsonantit

Lähde:

### Vokaalit

Lähde:

## Sanasto ja kielioppi
Lukusanat 1–10 mokiliksi (lukusanat 1–9 muuttuvat sen mukaan, mitä lasketaan):

## Lähteet
Saharan vihreä muuri

**Saharan vihreä muuri** (, ) on Afrikan unionin vuonna 2007 käynnistämä hanke, jonka on tarkoitus rakentaa 15 kilometriä leveä ja lähes 8000 kilometriä pitkä viljelyskelpoinen metsäalue, ikään kuin muuri Saharan aavikon ja Sahelin savannin rajamaille. Hedelmällisen muurin on tarkoitus ylettyä Senegalin pääkaupunki Dakarista Afrikan sarvessa sijaitsevaan Djiboutiin asti. 

Hankkeen taustalla on Saharan aavikon leviäminen etelään, joka tekisi jo valmiiksi rutiköyhässä paikassa ajan saatossa maataloudesta ja elämisestä sillä alueella mahdotonta. Tutkijat ehdottivat laajan puumuurin rakentamista jo 1970-luvulla huomatessaan Sahelin pohjoisosien kuivumisen. Afrikan unioni käynnisti vuonna 2007 hankkeen 11 valtion kesken: Burkina Faso, Tšad, Djibouti, Eritrea, Etiopia, Mali, Mauritania, Niger, Nigeria, Senegal, ja Sudan.

Maailman ympäristörahasto lupasi lahjoittaa avuksi 84 miljoonaa euroa. Ranskassa 11. tammikuuta 2021 järjestetyssä One Planet -huippukokouksessa päätettiin jopa 16 miljardin euron lisätuen myöntämisestä hankkeelle. Suunnitelmien mukaan hankkeen on määrä valmistua vuoteen 2030 mennessä, jolloin se peittäisi yli 100 miljoonaa hehtaaria karua aavikkoa, sitoisi 250 miljoonaa tonnia hiilidioksidia hiilensidonnalla ja loisi 10 miljoonaa uutta työpaikkaa. Muuria onkin kutsuttu maailman suurimmaksi ”eläväksi rakenteeksi”. 

Hankkeen koordinaattori Paul Elvis Tangem kertoi, että jos muuri halutaan valmiiksi vuonna 2030, niin tarvitaan ainakin 50 miljardia Yhdysvaltain dollaria, mutta tammikuussa 2023 annetun rahan määrä oli vasta 27 miljardia dollaria. 2020-luvulla hankkeeseen kuuluu jo yli 20 valtiota ja kesäkuuhun 2024 mennessä 25 miljoonaa hehtaaria maata on elvytetty, 26,4 miljoonaa puuta istutettu ja ainakin 350 000 työpaikkaa luotu. Kehitys on hidasta rahanpuutteen ja konfliktien vuoksi, esimerkiksi Burkina Fasossa tapahtui vuonna 2022 verinen MPSR-sotilasjuntan tekemä vallankaappaus.

## Lähteet

## Aiheesta muualla
(120178) 2003 OP32

**** on Haumea-ryhmään kuuluva transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 38,91 astronomisen yksikön päässä ja etäisimmillään 47,97 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Pyörähdysaika akselin ympäri on .

## Lähteet
Joseph Payne

**Joseph Payne** (1941 Kiina – 14. tammikuuta 2008 Maine, Yhdysvallat) oli brittiläistaustainen, vuodesta 1965 lähtien Bostonissa asunut cembalisti, urkuri ja musiikkitieteilijä.

Payne syntyi brittiläisten lähetystyöntekijöiden lapsena lähellä Kiinan ja Mongolian rajaa. Hän opiskeli pääasiassa Britanniassa ja Sveitsissä. Hänen opettajiaan olivat Noretta Conci, Fernando Valenti, Clarence Watters ja Wanda Landowska. Payne opetti Yhdysvaltoihin muutettuaan useissa yliopistoissa. Hän kirjoitti säännöllisesti musiikkitieteellisiin tutkimusjulkaisuihin. Payne levytti vuonna 1985 ensimmäisenä urkurina Johann Sebastian Bachille attribuoidun, vastikään löydetyn Neumeisterin kokoelman. Hän levytti myös muun muassa Johann Pachelbelin kaikki kosketinsoitinteokset sekä käsikirjoituskokoelmia, joita olivat *[[Fitzwilliam Virginal Book]]*, *[[Andreas-Bach-Buch]]*, *[[Dublin Virginal Manuscript]]* ja *[[Buxheimer Orgelbuch]]*. Paynen levytyksiä julkaistiin monilla levymerkeillä, joihin kuuluivat BIS Records, Naxos ja Harmonia Mundi.

## Lähteet
Charles Dieupart

**Charles Dieupart** (n. 1670 – n. 1740) oli ranskalaissyntyinen säveltäjä ja cembalisti. Hän työskenteli 1700-luvun alusta lähtien Englannissa ja todennäköisesti kuoli Lontoossa. Useimmissa englanninkielisissä lähteistä Dieupartista käytetään etunimeä Charles, mutta joissain lähteissä esiintyy etunimi François.

Dieupart sävelsi näyttämömusiikkia, konserttoja, sonaatteja ja lauluja. Hänen pääteoksenaan on pidetty kuutta kosketinsoitinsarjaa, jotka omistettiin Sandwichin kreivitär Elizabethille ja painettiin Amsterdamissa vuonna 1701. Johann Sebastian Bach tutustui teokseen ja sai siitä mahdollisesti vaikutteita *.[[Englantilaiset sarjat|Englantilaisiin sarjoihin]]*. Dieupart esitti myös muiden säveltäjien teoksia.

## Lähteet
Sniper: Ghost Warrior

**Sniper: Ghost Warrior** on ammuntapelien sarja, jota julkaisee CI Games. Sarja on myynyt yhteensä yli 13 miljoonaa kappaletta.

## Pelit
* **' (2008)
* **' (2010)
* **' (2013)
* **' (2017)
* **' (2019)
* **' (2021)

## Lähteet

## Aiheesta muualla
* Pelisarja MobyGamesissä
Aleksandra Dovgan

**Aleksandra Dovgan** (; s. 2007) on venäläinen pianisti.

Dovgan syntyi muusikkoperheeseen ja aloitti 4-vuotiaana pianonsoiton opiskelun. Hänet hyväksyttiin Moskovan konservatorion keskusmusiikkikouluun 5-vuotiaana. Häntä alkoi opettaa Mira Martšenko. Dovgan on saanut palkintoja useissa kansainvälisissä kilpailuissa. Hän on esiintynyt Euroopan merkittävissä konserttisaleissa, Salzburgin musiikkijuhlilla ja Japanissa. Dovgan on soittanut muiden muassa Trevor Pinnockin, Ton Koopmanin, Kazushi Ōnon, Philipp von Steinaeckerin, Gustavo Dudamelin ja Paavo Järven johdolla.

Kun Venäjä aloitti täysimittaisen hyökkäyksen Ukrainaan, Dovgan muutti Málagan maakuntaan Espanjaan, jossa hän jatkoi opiskelua. Hänelle myönnettiin vuonna 2024 sveitsiläinen Prix Serdang.

## Lähteet
808 Merxia

**808 Merxia (A901 TG)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,39 astronomisen yksikön ja etäisimmillään 3,10 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselin ympäri on .

## Lähteet
Horace Parnell Tuttle

**Horace Parnell Tuttle** (24. maaliskuuta 1839 Newfield, Maine – 1893 Falls Church, Virginia) oli yhdysvaltalainen tähtitieteilijä. Hän aloitti maksutta työskentelyn Harvard College Observatoryssa vuonna 1857. Hän löysi kahdeksan komeettaa ja kaksi asteroidia.

## Lähteet
Gabonin kansalliskokous

**Gabonin kansalliskokous** () on Gabonin kaksikamarisen parlamentin alahuone. Siinä on 145 jäsentä, jotka valitaan viiden vuoden välein kahden kierroksen enemmistövaaleilla.

Parlamentissa oli aiemmin 143 jäsentä, jotka valittiin viideksi vuodeksi kerrallaan. Elokuun 2023 jälkeen armeija kaappasi vallan, eikä tuloksia julkistettu. Juntta asetti sen sijaan 98-jäsenisen siirtymäkauden kansalliskokouksen. Siviilihallintoon siirryttiin jälleen syyskuun 2025 vaaleissa, joissa presidentin puolue UDB sai enemmistön.
## Lähteet

## Aiheesta muualla
* Kansalliskokouksen verkkosivut
Aluminosilikaatti

**Aluminosilikaatti** on mineraali, joka sisältää pääasiassa piitä, alumiinia ja happea. Aluminosilikaatteja on posliinisavessa ja keramiikassa käytetyssä savessa. Niihin kuuluvat alumiinisilikaattien lisäksi zeoliitit, jotka ovat vesipitoisia ja joita löytyy tuliperäisistä kivilajeista. Yleisimpiä aluminosilikaatteja ovat andalusiitti, silimaniitti ja kyaniitti. Aluminosilikaatteja käytetään kemiallisissa reaktioissa katalyytteinä ja adsorptioiduissa prosesseissa.

## Lähteet

## Aiheesta muualla
* Mindat: Aluminosilicate
Qingming

**Qingming** () eli **haudanlakaisujuhla** on kiinalainen juhla, jota vietetään kiinalaisen kalenterin mukaan 15 päivää kevätpäiväntasauksen jälkeen eli huhtikuun alussa. Juhlan aikana edesmenneiden esi-isien hautoja siistitään ja hautapaikoille viedään esimerkiksi kukkia ja vainajien lempiruokia. Juhlaa on pidetty perinteisesti sekä lämpimän kevätsään että maataloustöiden alkamisen merkkinä.

Qingming-juhla on nykyään yleinen vapaapäivä Kiinassa. *Qingming* tarkoittaa suomeksi puhdasta ja kirkasta.

## Historiaa
Qingming-juhlan juuret ulottuvat yli 2500 vuoden taakse. Juhlan vietto liittyy tarinaan Jie Zituista, joka pelasti henkensä uhraten Wenin herttuan. Myöhemmin Jie kuoli metsäpalossa, jonka herttua sytytti etsiessään häntä. Tämän muistoksi määrättiin tulenkäytön kieltopäivä, *hanshijie* (), johon liittyvät perinteet sulautuivat myöhemmin Qingming-festivaaliin.

## Juhlan vietto
Qingming-juhlan aikana haudoille tuodaan usein ruokaa tai kiinalaista baijiu-viinaa. Esi-isille on myös tapana lähettää rahaa ja tavaraa tuonpuoleiseen polttamalla paperisia leikkirahoja tai paperista tehtyjä esineitä, kuten kännyköitä, autoja tai taloja. Päivää on tapana juhlistaa myös retkeilemällä ulkona ja lennättämällä leijoja.

Kiinan kaakkoisosissa juhlan aikana syödään perinteisesti *qingtuania* (), vihreäksi värjättyä riisijauhosta tehtyä sämpylää, joka on tyypillisesti täytetty makealla punapaputahnalla.

Viime vuosina ja erityisesti koronaviruspandemian myötä myös virtuaalinen hautojen lakaiseminen on yleistynyt. Ihmiset voivat osoittaa kunnioitustaan vainajille ​​lähettämällä kirjeitä tai viestejä vainajille verkossa ja tarjoamalla virtuaalisia hedelmiä, kukkia ja suitsukkeita. Netin kautta voi osoittaa kunnioitustaan myös esimerkiksi Mao Zedongille lakaisemalla tämän virtuaalihautaa.

## Katso myös
* Keskisyksyn juhla

## Lähteet
Eenokki Kekkonen

**Eenokki Juhonpoika Kekkonen** (1. kesäkuuta 1841 Karttula – 15. heinäkuuta 1909 Karttula) oli suomalainen renki ja torppari. Hänet tunnetaan Suomen 8. presidentin Urho Kekkosen isoisänä.

Eenokki Kekkonen kuului 1800-luvulla voimakkaasti kasvaneeseen maaseudun tilattomaan väestöön. Monet väentuvat tulivat Kekkoselle tutuiksi hänen palvellessaan nuoruudessaan renkinä vuosikymmenen ajan Karttulan taloissa. Kekkonen oli liikkuvainen mies, kortteeria oli pakko vaihtaa tienestin toivossa. Ennen kuin Kekkonen sai oman mökin ja tuli mäkitupalaiseksi, hän ehti palvella renkinä kolmisen vuotta myös Karttulan pappilassa ja kierrellä loisena eli itsellisenä Karttulan taloissa. Sekalaisten maataloustöiden lisäksi Kekkonen hallitsi kivityömiehen taidot, jotka hän oli oppinut isältään Juholta, joka vuonna 1857 sai muuttokirjan mennäkseen vähäksi aikaa töihin Helsingin–Hämeenlinnan rautatietyömaalle. Kivityömiehenä Kekkonen pystyi tilapäistöitä tekemällä hankkimaan perheensä niukkaan toimeentuloon leivänjatkoa. Jonkinlaiseksi muistoksi jälkipolville Kekkonen jätti "reikäkiven", kolmisen metriä pitkän, toista metriä leveän kivenjärkäleen, johon hän oli hakkauttanut pojilleen reiät.

Kekkonen nai Karttulasta Anna-Liisa Koskisen, joka oli itsellisen Elias Koskisen tytär. Perheeseen syntyi neljä poikaa: Taavetti, Johannes, Juho ja Alpertti. Suurimman osan elämästään Eenokki ja Anna-Liisa asuivat poikineen Koivujärven kylässä, Vainikkalassa, Korvenmökissä. Talo, jonka mailla Eenokin savutupa seisoi, oli Eenokille tuttu. Siellä hän oli ollut useampaan rupeamaan renkinä. Korvenmökkiin muuton yhteydessä Eenokin arvon on merkitty kohonneen: itsellisestä mäkitupalaiseksi. Kun perheen elättäjänä toiminut Eenokki halvaantui ja menetti näkönsä lähes kokonaan, pariskunta ohjattiin Karttulan vaivaistaloon, missä pariskunta kuoli puolen vuoden välein vuonna 1909, ensin vaimo ja myöhemmin Eenokki; tuolloin heidän lapsenlapsensa Urho Kekkonen oli 9-vuotias.

Urho Kekkonen on kertonut, että maineeltaan hänen isoisänsä oli "verraton myrrysmies – taikojentekijä, selvänäkijä ja kansanparantaja, siis jonkinlainen noita." Perimätiedon mukaan Eenokki Kekkonen käytti parantajantaitojaan naapurin hevoseen sen saatua ison haavan vatsaansa, käskemällä kerätä tallin nurkista kaikki hämähäkinverkot mytyksi ja painamaan sillä verta vuotavaa haavaa, mikä paransi hevosen.

## Lähteet

## Aiheesta muualla
* Kekkonen, Urho: "Isäni isä: elämänkaari rengistä mäkitupalaiseksi. Kansanparantaja, kivityömies. Reikäkivi. Äidin vanhemmat. Lapsuuden kesiä kangasniemellä. Isän kosintaretket. Kangasniemen kultaranta." &ndash; Doria.fi
Oksidimineraali

**Oksidimineraali** on mineraali, joka on muodostunut oksidi-ionista (O2-) ja yhdestä tai useammasta metalli-ionista. Hydroksidipitoiset mineraalit luetaan yleensä oksidimineraaleihin. Monimutkaisia anioneja sisältävät mineraalit, kuten silikaatit, sulfaatit, karbonaatit ja fosfaatit luokitellaan muihin mineraaliluokkiin. 

Oksidimineraaleihin kuuluvat muun muassa kupriitti, spinelli, magnetiitti, korundi sekä titaanioksidit.

## Lähteet

## Aiheesta muualla
* 911metallurgist: List Common Oxide Minerals 
* Webmineral: III-Oxides-Dana
(315530) 2008 AP129

**** on Haumea-ryhmään kuuluva transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 35,86 astronomisen yksikön päässä ja etäisimmillään 47,62 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Pyörähdysaika akselin ympäri on .

Kohdetta pidetään mahdollisena kääpiöplaneettana.

## Lähteet
Tuttle

**Tuttle** on muun muassa seuraavien yhdysvaltalaisten henkilöiden sukunimi:

* Horace Parnell Tuttle (1839–1893), tähtitieteilijä
* Julia Tuttle (1849–1898), yrittäjä, Miamin perustaja
* Lisa Tuttle (s. 1952), kirjailija ja toimittaja
* Lurene Tuttle (1907–1986), näyttelijä
* Micky Axton (o.s. *Tuttle*, 1919–2010), lentäjä ja opettaja
* William Tuttle (1882–1930), vesipalloilija ja uimari, olympiamitalisti

## Katso myös
* 8P/Tuttle, komeetta
* 5036 Tuttle, päävyöhykkeen asteroidi
Chimaera

**Chimaera** voi tarkoittaa seuraavia:

* Chimaera, Khimaira, tulta syöksevä hirviö kreikkalaisessa mytologiassa
* *[[Chimaera (suku)|Chimaera]]*, rustokalasuku, johon kuuluu
** sillikuningas, *Chimaera monstrosa*
* 623 Chimaera, päävyöhykkeen asteroidi.

## Katso myös

* khimaira, kimeeri,  eliö, jolla on kaksi tai useampi geneettisesti erilaista solukantaa
* Khimairoiden talo, Ukrainan presidentin virka-asuntotalo Kiovassa
* Chimaira, yhdysvaltalainen heavy metal -yhtye.
Ambrosia (täsmennyssivu)

**Ambrosia** voi tarkoittaa seuraavia:

* Ambrosia, kreikkalaisessa mytologiassa jumalten ruoka
* *Ambrosia*, tuoksukit, kasvisuku
* 193 Ambrosia, päävyöhykkeen asteroidi
* Ambrosia, yhdysvaltalainen rockyhtye.
Summertime (kappale)

**Summertime** on yhdysvaltalaisen laulaja Beyoncén ja räppäri P. Diddyn kappale vuodelta 2003. Kappale julkaistiin vuoden 2003 *[[Taivaallinen viettelys]]* -elokuvan ääniraidalle, jossa Beyoncé oli pääosassa. Kappaleesta julkaistiin myös remix-versio räppäri Ghostface Killahin kanssa.

## Kappaleet
**Yhdysvaltojen 12-tuumainen vinyylisingle**
# 
# 
# 
# 
# 
# 

## Lähteet
Ian Brackenbury Channell

**Ian Brackenbury Channell**, tunnetaan paremmin nimellä **Uuden-Seelannin velho**, (s. 4. joulukuuta 1932, Lontoo) on uusiseelantilainen taikuri, viihdetaitelija ja poliitikko.

## Varhainen elämä
Brackenbury Channell syntyi Lontoossa vuonna 1932. Hän on palvellut kuninkaallisissa ilmavoimissa ja opiskellut Leedsin yliopistossa psykologia ja sosiologiaa, joista hänellä on kandidaatin tutkinto. Valmistututtuaan Brackenbury Channell työskenteli paperiyhtiön myyntiedustajana ja englanninopettajana Teheranissa. Sittenmmin hän muutti Australiaan, jossa hän on toiminut lehtorina Länsi-Australian yliopistossa ja taidekoordinaatorina Perthissä.

## Uudessa-Seelannissa
Christchurchiin Brackenbury Channell muutti vuonna 1974. Melko pian tämän jälkeen hän alkoi esittämään velhoa viihdetarkoituksissa julkisilla paikoilla. Lisäksi hän seisoi jakkaralla ylistäen Brittiläistä imperiumia ja kritisoiden "miesvastaista seksismiä". Aluksi Christchurchin viranomaiset pyrkivät estämään tämän, mutta sai negatiivisista palautetta kaupunkilaisilta.

Vuonna 1982 Uuden-Seelannin taidegallerian johtajat sanoivat, että velhosta oli tullut elävä taideteos, ja hänen arvokseen mainittiin "korvaamaton". Brackenbury Channellia on tituleerattu Uuuden-Seelannin viralliseksi velhoksi, jonka toimenkuvaan kuuluvat mm. sadetanssit, loitsut ja Alfin keisarillisen armeijan johtaminen. Lisäksi hän ajaa ns. velhomobiililla, jonka Brackenbury Channell on rakentanut kahdesta kuplavolkkarin puolikkaasta. Vuonna 1990 Uuden-Seelannin pääministeri Mike Moore kirjoitti Breckenbury Channellille kirjeen, jossa hän pyysi häntä harkitsemaan "Uuden-Seelannin, Etelämantereen ja muiden relevanttien merentakaisten alueiden" velhoksi ryhtymistä. 

Brackenbury Channell välttelee Uuden-Seelannin pakolliseen väestönlaskentaan osallistumista. Syyksi hän on kertonut sen, ettei katso olevansa oikea ihminen eikä siksi halua olla osa väestönlaskentaa. 

Iän myötä Brackenbury Channell alkoi myös kouluttaa seuraajakseen paikallista kitaransoiton opettajaa.

Vuonna 2021 Christchurchin kaupunginvaltuusto ilmoitti, ettei se enää uusi Brackenbury Channellin sopimusta, koska se halusi siirtyä modernimpaan ja monimuotoisempaan suuntaan. Brackenbury Channellin sopimus oli kestänyt 23 vuotta ja kaupunki oli virallisesti maksanut velholle 16 000 dollaria vuodessa. Hän itse kertoi olleensa pettynyt, mutta jatkavansa julkisia esiintymisiään. Christchurch oli ainoa kaupunki maailmassa, jossa tiedettiin olleen virallisesti nimitetty velho.

Vuonna 2022 Brackenbury Channell oli ehdolla Christchurchin pormestarivaalissa sitoutumattomana ehdokkaana. Hän sai 2474 ääntä eikä tullut valituksi.

## Kunnianosoituksia

*  Kuningattaren palvelusmitali (Uusi-Seelanti, 2009)

## Lähteet
Hansinjärvi

**Hansinjärvi** () on yksityisellä maa-alueella sijaitseva tekolampi Espoossa, Lahnuksen kaupunginosassa, Kurkijärven asuinalueella. Lampi tunnetaan paikallisesti myös epävirallisella nimellä *Riitukki*, koska 1990-luvun opaskartassa lammen viereinen metsä oli virheellisesti merkitty sillä nimellä. Todellisuudessa *Riitukki* on muutaman kilometrin etäisyydellä Vantaan Keimolassa sijaitseva suoalue. Lähin järvi on 150 metriä itäkoillisessa sijaitseva Kurkijärvi.

Järvellä ei todennäköisesti ole järvinumeroa, vaikka järvi-meriwikissä se ilmoitetaan olevan 81.055.1.X.

## Historia
Nykyisen Hansinjärven paikalla oli aikanaan peltoa. 1960-luvulla maanomistaja Hans Juslin (1906–1985) alkoi myydä alueelta multaa, ja kaivantoihin kerääntyi vettä. Myöhemmin 1970- tai 80-luvulla laskuojan patoaminen suurensi vesialuetta niin, että muodostui noin kolmen hehtaarin lampi. Juslinin suvussa paikka tunnettiin nimellä Hansträsk, kun taas suomenkielisten kanssa saatettiin puhua Hansinjärvestä.

## Lähteet
Fighting Temptation

**Fighting Temptation** on yhdysvaltalaisten laulaja Beyoncén ja räppäreiden Missy Elliottin, MC Lyten ja Freen kappale vuodelta 2003. Kappale julkaistiin vuoden 2003 *[[Taivaallinen viettelys]]* -elokuvan ääniraidalle. Kappaleen musiikkivideon ohjasi Antti Jokinen.

## Lähteet
Rankin/Bass Animated Entertainment

**Rankin/Bass Animated Entertainment** oli yhdysvaltalainen elokuvien ja televisio-ohjelmien tuotantoyhtiö. Se tuotti useita animaatioelokuvia käyttäen sekä stop motion -tekniikkaa että piirrosanimaatiota.

Arthur Rankin ja Jules Bass perustivat Rankin/Bassin vuonna 1960. Yhtiön alkuperäinen nimi oli **Videocraft International**, ja se tunnettiin myös nimellä **Rankin/Bass Productions**. Rankin/Bass lopetti toimintansa vuonna 1987.

## Valikoitu filmografia

## Lähteet
Ngatikin mieskreoli

**Ngatikin mieskreoli** on kuoleva ngatikiin ja englantiin perustusva kreolikieli, jota puhutaan Sapwuahfikin atollilla. Nimensä mukaisesti kieltä puhuvat vain miehet, jotka oppivat kielen pääsääntöisesti teini-ikäisinä ja käyttävät sitä vain sellaisissa olosuhteissa, joissa keskustelu käydään perinteisesti miesten kesken (esim. kalastuksen tai seurapelien yhteydessä).

Kieli alkoi kehittyä vuoden 1837 Ngatikin verilöylyn jälkeen, jolloin australialaisen *Lambton*-laivan miehistö tappoi pohnpeilaisten soturien avulla kaikki Ngatikin atollin miehet. Näiden tilalle atollille muutti eurooppalaisia ja pohnpeilaisia, ja näiden mentyä naimisiin paikallisten naisten kanssa atollille alkoi kehittyä kokonaan uusi sekakulttuuri. Kielen säilymistä on edistänyt Sapwuahfikin syrjäinen sijainti, joka on suojannut sitä ulkopuolisilta vaikutteilta ja tehnyt siitä ainutlaatuisen jäänteen 1800-luvun merimiesten kielestä.

Vuonna 2014 kielellä arvioitiin olevan alle 30 äidinkielistä puhujaa, joista suurin osa on vanhuksia. Lisäksi kielellä on noin 100 puhujaa, jotka osaavat kieltä vaihtelevasti. Muita yhteisössä käytettyjä kieliä ovat ngatiki, pohnpei ja englanti. Asenteet kieltä kohtaan ovat pääsääntöisesti neutraaleja. Kielellä ei ole kirjallista standardia.

## Lähteet
Pasi Tamminen

**Pasi Tamminen** (s. 28. lokakuuta 1966 Turku) on tapahtumatuotannon ammattilainen, joka on ollut muun muassa järjestämässä Down By The Laituri -festivaalia Turussa.

## Ura tapahtumajärjestäjänä
Tamminen aloitti uransa tapahtuma-alalla vetämällä kuuntelijaklubia turkulaisella Auran Aallot -radioasemalla 1987-1994.
Ura jatkui 1994-2001 Welldone Productions Oy:ssä, jossa Tamminen oli järjestämässä useiden maailmantähtien Suomen konserttien local crew toimintaa. Suurtuotantoja järjestettiin monitoimiareenoilla ja festivaaleilla ympäri Suomea.

Vuosina 2001-2003 Tamminen työskenteli Exposure-tapahtumamarkkinointitoimistossa festivaalien kaupallisten yhteistöiden parissa.
Oman markkinointitoimiston Happening Oy:n Tamminen perusti 2003. Vuosien 2004-2015 aikana Tamminen pyöritti myös Tapahtumapalvelu Happening Oy:tä, joka hoiti tapahtumien lupapalveluita, rakentamista, anniskelutoimintaa ja suurkonserttien local crew toimintaa.

Vuonna 2008 Tamminen hankki kaupunkijunan Turkuun ja perusti Happening Jokijuna Oy:n. Jokijuna kulki Aurajoen varrella vuoteen 2013 saakka. Juna oli etenkin lapsiperheille suosittu elämys.

Ravintolalaiva Espositossa Aurajoen rannalla Tamminen oli osakkaana vuosina 2008-2014.

Yrityksensä Happening Laituri Oy:n nimissä Tamminen järjesti Turussa Down By The Laituri -kaupunkifestivaalin vuosina 2013 ja 2014. Vuonna 2015 Tamminen myi festivaalin järjestämisoikeudet Henri ja Kalle Kulmalan Eldor Oy:lle.
Tammisen Happening Laituri meni konkurssiin vuonna 2017.

## Uusi ura matkailun parissa
Tamminen muutti saaristoon Kemiönsaarelle vuonna 2016. Hän työskentelee Kansakoulun Palvelut Oy:ssä, joka remontoi vanhasta kansakoulusta ruokaravintolan ja suositun majatalon. Ympäri vuoden auki oleva paikka on suosittu kotimainen matkailukohde. Tamminen on kehittänyt kansakoulusta Kemiönsaarelle ”keskelle ei mitään” ilman julkisia liikenneyhteyksiä suositun matkailukohteen. Kansakoulussa vierailee turisteja ympäri Eurooppaa. Kansakoulussa toimii myös Kemiönsaaren ainoa virallinen Matkaparkki-sovelluksen leirintäpaikka.

## Yksityiselämä
Tamminen on perheellinen ja hänellä on kaksi lasta.

## Lähteet
*https://areena.yle.fi/podcastit/1-65840966
*https://www.ts.fi/uutiset/5938600
*https://aamuset.fi/artikkeli/3962052
*https://www.is.fi/viihde/art-2000005733101.html
Miesten Talvisuperin kausi 2025

**Vuoden 2025 Talvisuperin kausi** oli toinen Talvisuperin kausi.

## Joukkueet

#### Lohko A

#### Lohko B

## Ylemmät pudotuspelit

## Katso myös

* Superpesis
* Nuorten Superpesis

## Lähteet

## Aiheesta muualla
* Superpesis
* Pesäpalloliitto
La Sallen piirikunta

**La Sallen piirikunta** () on Yhdysvaltojen Texasin osavaltion eteläosassa sijaitseva piirikunta. Sen väkiluku oli 6&nbsp;664 vuonna 2020. Piirikunnan hallintokeskus on Cotullan kaupunki. Piirikunta on perustettu vuonna 1858, ja se on nimetty Robert Cavelier de La Sallen mukaan.

## Väestö
Vuoden 2020 väestönlaskennassa La Sallen piirikunnan asukasluku oli 6&nbsp;664. Asukkaista valkoisia oli 47,9&nbsp;%, mustia 3,5&nbsp;%, alkuperäisasukkaita 0,3&nbsp;% ja aasialaisia 0,1&nbsp;%. Asukkaista 14,0&nbsp;% kuului johonkin muuhun rotuun ja 34,3&nbsp;% kuului kahteen tai useampaan rotuun. 73,6&nbsp;% oli hispaanoja tai latinoita mistä tahansa rodusta. 58,7&nbsp;% asukkaista puhui kotonaan jotain muuta kieltä kuin englantia ja 6,1&nbsp;% oli syntynyt ulkomailla.

## Lähteet

## Aiheesta muualla
Papua and New Guinea Act 1949

**Papua and New Guinea Act 1949** oli Australian vuonna 1949 säätämä laki, joka yhdisti Papuan ja Uuden-Guinean territoriot hallinnollisesti yhdeksi territorioksi ja loi perustan niiden hallinnolle Yhdistyneiden kansakuntien (YK) huoltohallintojärjestelmän alaisuudessa. Laki oli merkittävä askel kohti Papua-Uuden-Guinean itsenäisyyttä, joka toteutui vuonna 1975.

## Tausta ja tarkoitus
Vuonna 1949 Australia hyväksyi Papua and New Guinea Act -lain, joka siirsi Uuden-Guinean alueen YK:n huoltohallintojärjestelmään huoltohallintosopimuksen mukaisesti. Laki yhdisti Papuan ja Uuden-Guinean hallinnollisesti Papuan ja Uuden-Guinean territorioksi, mutta säilytti niiden erilliset statukset: Uuden-Guinean territorio pysyi huoltohallintoalueena ja Papua kruunun hallintomaana. Lain tarkoituksena oli tehostaa alueiden hallintoa ja edistää niiden kehitystä kohti itsehallintoa.

## Hallinnon rakenne
Laki määritteli territorion hallinnon rakenteen, mukaan lukien hallinnoijan, toimeenpanevan neuvoston ja lainsäädäntöneuvoston tehtävät. Lisäksi perustettiin alueiden yhteinen korkein oikeus, joka vastasi oikeudellisista asioista. Laki sisälsi säännöksiä lainsäädännöstä, julkisesta palvelusta sekä alkuperäisasukkaiden hyvinvoinnista ja kehityksestä. Australian School of Pacific Administration perustettiin kouluttamaan hallinnon henkilöstöä.

## Sosiaaliset ja taloudelliset säännökset
Laki kielsi orjakaupan ja pakkotyön, rajoitti alkoholin myyntiä alkuperäisasukkaille ja antoi hallinnoijalle valtuudet myöntää armahduksia. Territorion varojen käyttöä säänneltiin, ja laki velvoitti raportoimaan vuosittain YK:lle Uuden-Guinean poliittisesta, taloudellisesta, sosiaalisesta ja koulutuksellisesta edistymisestä.

## Lain kumoaminen ja vaikutukset
Papua and New Guinea Act 1949 kumosi aiemmat Papuaa ja Uutta-Guineaa koskevat lait sekä väliaikaisen hallintolain. Laki astui voimaan julistuksella määrätyn päivän jälkeen. Se loi perustan Papua-Uuden-Guinean kehitykselle kohti itsenäisyyttä, joka saavutettiin vuonna 1975 Papua New Guinea Independence Act -lain myötä.

## Lähteet
Muurasjärven paloasema

**Muurasjärven paloasema** toimii Pihitiputaan kunnassa Muurasjärven kylässä osoitteessa Ristinmäentie 2. Se toimii Keski-Suomen pelastuslaitoksen alaisuudessa. Paloasemalla toimii VPK, Muurasjärven palomiesyhdistys ry. 

## Lähteet

## Aiheesta muualla

* Keski-Suomen pelastuslaitos (verkkosivut)
Paula Dawson

**Paula Heatley Dawson** (s. 1954 Brisbane) on australialainen holografiaan erikoistunut kuvataiteilija. Hän on tehnyt myös veistoksia ja performanssitaidetta.

Dawsonin isä George oli elektroniikan insinööri, jonka keksinnöt vaikuttivat hänen taiteelliseen kehitykseensä. Taiteeseen, erityisesti oopperaan hän tutustui äitinsä Heatleyn kautta. Dawson muutti perheineen Melbourneen vuonna 1966. Hän sai jo varhain balettiopetusta ja tutustui Martha Grahamin sekä Merce Cunninghamin tekniikoihin. Dawsonin hologrammeja oli ensimmäisen kerran esillä näyttelyssä vuonna 1974. Hänen ensimmäinen performanssinsa oli *Music and Lasers in Mazes* (1977), jossa hän yhdisti tanssin ja valon. Dawson sai diplomin RMIT-yliopistosta vuonna 1978 ja kandidaatin arvon Victorian College of the Artsista vuonna 1981. Hän sai residenssin Besançonin Laboratoire de Physique Generale et d’Optiqueen vuonna 1979.

Dawsonin suuri hologrammi *There’s No Place Like Home* (1980) asetettiin näytteille Australiassa, Uudessa-Seelannissa, Euroopassa ja Japanissa. Dawson teki entistä suuremman hologrammiteoksen, *Eidola Suiten* hallituksen tilauksesta Tsukuban kansainvälisen Expo 85 -tiedenäyttelyn australialaiseen paviljonkiin. Dawson väitteli vuonna 1999 tohtoriksi Uuden Etelä-Walesin yliopistosta väitöstyöllä *The Concrete Holographic Image: an Examination of Spatial and Temporal Properties and their Application in a Religious Art Work*. Dawsonista tehtiin vuonna 2023 Australian ritarikunnan jäsen palveluksistaan kuvataiteelle ja holografian teknologialle.

## Lähteet